**Marți, 28 februarie 2023, cu începere de la ora 10:00, prefectul Alexandru Dan Munteanu a prezidat ședința Colegiului Prefectural.**

În cadrul acestei întâlniri au prezentat următoarele instituții:

* **Direcția Agricolă Județeană Tulcea**

Statistică agricolă: campania agricolă 2021-2022 (suprafețe și producții obținute).

* **Suprafaţa agricolă** totală a judeţului Tulcea este de **363.941 ha**
* **În primăvara anului 2022** a fost însămânţată osuprafaţă totală de **135.342 ha**
* **În toamna anului 2022** s-a însămânţat o suprafaţă totală de **145.279 ha**
* **Propuneri însămânţări primăvara anului 2023 –** suprafaţa rămasă de însămânţat **131.500 ha**
* **Patrimoniul viticol** al judeţului este de 6.910 ha
* **Situaţia defrişărilor de viţă de vie la nivelul judeţului Tulcea** -2022-suprafaţa defrişată de vie fiiind de 197,62 ha.
* **Patrimoniul pomicol** al judeţului este de **762 ha**
* **Situaţia defrişărilor de pomi fructiferi la nivelul judeţului Tulcea**
* În anul 2022, s-au emis 11 autorizații în suprafață totală de 66,8199 ha
* **Situaţia efectivelor de animale în judeţul Tulcea**
* În judeţul Tulcea, prin Raport Tehnic Operativ (AGR 6A), la data de 31.12.2022 au fost înregistrate următoarele efective, pe specii:

|  |  |  |  |  |  |
| --- | --- | --- | --- | --- | --- |
| **Bovine** | **Porcine** | **Ovine** | **Caprine** | **Păsări** | **Cabaline** |
| 38.201 | 3.283 | 697.468 | 249.847 | 334.976 | 7.607 |

* **Agenţia de Plăţi şi Intervenţii în Agricultură – Centrul Judeţean Tulcea**

[Prezentarea actelor normative derulate în cadrul APIA Tulcea prin care se acordă sprijin financiar](https://apia.org.ro/despre-apia/scheme-de-plata-masuri-de-sprijin-derulate-de-apia/) fermierilor în anul 2023.

Schemele de plăţi, ca mecanisme de susţinere și de garantare a producătorilor agricoli și a operatorilor economici, respectiv schemele de plăţi directe şi ajutoarele naţionale tranzitorii care se aplică în agricultură în perioada 2021 – 2022 conform prevederilor [art. 1 alin. (2)](https://legislatie.just.ro/Public/DetaliiDocumentAfis/238305) și [(3)](https://legislatie.just.ro/Public/DetaliiDocumentAfis/238305) și [art. 35 alin. (3) din Ordonanța de urgență a Guvernului nr. 11/2021](https://legislatie.just.ro/Public/DetaliiDocumentAfis/238305) pentru aprobarea schemelor de plăți și a unor instrumente de garantare care se aplică în agricultură în anii 2021 și 2022, solicitate si acordate catre fermieri, au fost:

**Schemele de plăți directe**

-schema de plată unică pe suprafață;

-plata redistributivă;

-plata pentru practici agricole benefice pentru climă și mediu;

-plata pentru tinerii fermieri;

-schema de sprijin cuplat;

-schema simplificată pentru micii fermieri.

Ajutoarele naționale tranzitorii, denumite ANT, s-au acordat în sectoarele vegetal și zootehnic.

**Măsurile compensatorii de dezvoltare rurală aplicabile pe terenuri agricole:**

- Măsura 10 - Agro-mediu şi climă;

- Măsura 11 - Agricultura ecologică;

- Măsura 13 - Plăţi pentru zone care se confruntă cu constrângeri naturale sau alte constrângeri specifice;

**Cele mai accesate masuri in anul 2022 la nivelul Judetului Tulcea au fost:**

**Măsura 10 – agro-mediu și climă / Pachetul 3 – pajiști importante pentru păsări**

Pentru judetul Tulcea, in perioada de programare 2022, în cadrul M10 plăți de agro-mediu protejarea celor trei specii prioritare de păsări (Crex crex, Lanius minor și Falco vespertinus) a fost solicitat sprijin prin accesarea pachetului pilot P3.2 pajisti importante pentru pasari (Falco vespertinus si Lanius minor) pentru o suprafață eligibilă ce acopera cca. 18.203,37 ha de pajiști permanente din zonele identificate ca Zone Importante pentru Păsări (IBA).

**Măsura 10 agro-mediu și climă / Pachetul 4 – culturi verzi**

Pachetul vizează conservarea apei și a solului, prin asigurarea acoperirii pe timpul iernii cu specii de plante fixatoare de azot și are aplicabilitate la nivel național.

Pachetul poate astfel contribui la atingerea obiectivelor Directivei Cadru Apa de a asigura o buna stare ecologica si chimica a tuturor apelor.

Pentru judetul Tulcea o suprafata importanta in anul 2022 a fost solicitata la plata, aceasta reprezentand o suprafata totala de 9.778,04, din care combinatiile de pachete M10\_M11 reprezentand o suprafata de 4.957,54 ha – intreaga suprafata aflandu-se sub angajamente de agromediu.

**Măsura 10 – plăți de agro-mediu/ Pachetul 7:** Terenuri arabile importante ca zone de hrănire pentru gâsca cu gât roșu (Branta ruficollis)

Asa cum se poate observa din harta distribuirii zonelor eligibile acestui pachet, Judetul Tulcea detine cele mai extinse suprafete eligibile. De altfel, suprafata solicitata la plata prin accesarea Pachetul 7 – terenuri arabile importante ca zone de hrănire pentru gâsca cu gât roșu (Branta ruficollis) in anul 2022 este de 17.939,19 ha.

**Măsura 11 – plăți de agro-mediu: Agricultură ecologică**

Suprafata solicitata la plata in cadrul masurii 11 –Agricultura ecologica in anul 2022 a fost de 56.958,48 ha –suprafata aflata sub angajamente de agromediu (M11)

**Măsura 13 – plăți pentru zonele care se confruntă cu constrângeri naturale**

Zona semnificativ defavorizată este reprezentată de UAT-urile care acoperă în totalitate sau parţial Rezervaţia Biosferei “Delta Dunării”, în număr de 24.

Suprafaţa ocupată de zona defavorizata este de circa 5.898 km2, ceea ce reprezintă 2,47 % din suprafaţa totală a României. Din suprafaţa totală a zonei defavorizata, doar circa 195.100 ha reprezintă teren agricol, restul de suprafaţă fiind în principal luciu de apă (circa 65%).

Astfel, din totalul suprafetei agricole eligibile subventiilor de 311.370,30 ha, platile pentru zone care se confruntă cu constrângeri naturale sau alte constrângeri specifice M13.2 si M13.3, reprezinta o suprafata de 307.745,30 ha, suprafata pe care nu se acceseaza aceasta masura fiind arondata loc. Niculitel in suprafata de 3.116,02 ha si altor localitati din afara judetului.

O analiza efectuata asupra agriculturii desfasurate in judetul Tulcea privind Măsurile compensatorii de dezvoltare rurală aplicabile pe terenuri agricole, cu finantare FEADR, este reflectata astfel:

-Măsura 10 - Agro-mediu şi climă – 45.920,60 ha

-Măsura 11 - Agricultura ecologică – 56.958,48 ha ha

-Măsura 13 - Plăţi pentru zone care se confruntă cu constrângeri naturale sau alte constrângeri specifice –307.745,30 ha.

* **Administrația Județeană a Finanțelor Publice Tulcea**

Comunicarea prin mijloace electronice de transmitere la distanță între organul fiscal și persoane fizice, juridice și alte entități fără personalitate juridică.

Unul dintre obiectivele strategice importante înscrise în Strategia Agenţiei Naţionale de Administrare Fiscală reprezintă creşterea calităţii serviciilor destinate contribuabililor. În acest sens, au fost dezvoltate o serie de servicii oferite electronic.

Susţinerea şi promovarea folosirii mediului on-line sprijină îmbunătăţirea activităţii de administrare fiscală prin implicarea şi consultarea contribuabililor care devin participanţi activi în mecanismul decizional .

**SPAȚIUL PRIVAT VIRTUAL**

Este un serviciu prin intermediul căruia se efectuează comunicarea prin mijloace electronice de transmitere la distanţă a actelor administrative fiscale emise în formă electronică de către organul fiscal central şi a informaţiilor în legătură cu situaţia fiscală a contribuabililor.

Acest serviciu constă în punerea la dispoziţie a unui spaţiu virtual, aflat pe serverele Ministerului Finanţelor Publice/ Agenţiei Naţionale de Administrare Fiscală şi poate fi accesat de: persoanele fizice direct sau prin împuternicit; persoanele juridice şi alte entităţi fără personalitate juridică, prin reprezentat legal, prin reprezentant desemnat sau prin împuternicit.

Accesul la SPV se realizează după înregistrarea ca utilizator SPV, în baza mijloacelor de identificare electronică.

**Ce documente si ce informatii se pot obtine prin SPV?**

**Documente emise de contribuabil şi comunicate autorităţii fiscale:**

Declaraţii fiscale si informative;

Cerere privind situaţia obligaţiilor fiscale de plată conform fişei pe plătitor;

Cerere de eliberare a certificatului de atestare fiscală, a certificatului de cazier fiscal

Cerere de solicitare a unei opinii privind aplicarea legislaţiei fiscale

Sesizare, petiţie, reclamaţie;

Cerere de audienţă;

Cerere privind “*istoricul actiunilor si registrul documentelor electronice communicate prin SPV”;*

Solicitare de informaţii publice;

Cerere de acordare a unui ajutor de stat.

**Documente emise de autoritatea fiscală şi comunicate contribuabilului**

**Automat:**

Decizii de impunere din oficiu;

Acte administrative emise de organele de inspectie fiscală;

Decizii referitoare la obligaţiile de plată accesorii;

Acte de executare silită ;

Alte acte emise de organele fiscale în executarea legii, cum ar fi invitaţie, notificare, înstiintare;

Informaţii relevante, rezultate ca urmare analizei de risc, în vederea înştiintării contribuabililor.

**La cererea contribuabilului :**

Situatia obligatiilor fiscale de platat conform fisei de platitor ce sunt disponibile in SPV dupa data de 10 a lunii curente pentru luna anterioara;

Certificatul de atestare fiscala și Certificatul de cazier fiscal;

Opinie privind aplicarea legislatiei fiscale;

Raspunsul la sesizari, petitii, reclamatii, cereri in audienta;

Istoricul actiunilor si registrul documentelor electronice communicate prin SPV”;

Documentul de solutionare a cererii de ajutor de stat.

**Inspectoratul Școlar Județean Tulcea**

Fundamentarea planului de școlarizare la nivelul județului Tulcea pentru anul școlar 2023- 2024

În urma analizei proiectelor de hotărâre ale consiliilor locale/consiliului judeţean privind structura reţelei şcolare propusă să funcţioneze în anul şcolar următor, ISJ Tulcea a emis avizul conform pentru toate unitățile administrativ teritoriale și Consiliul Județean Tulcea la data de 20.12.2022, potrivit calendarului operaţiunilor prevăzut de Ordinul Ministerului Educației nr. 6217/09.11.2022. Urmează, până în luna martie 2023, transmiterea la inspectoratul școlar a Hotărârilor de Consiliu Local/Județean privind organizarea rețelei școlare.

Numărul de 140 de unități de învățământ preuniversitar de stat care figurează în rețeaua școlară aprobată pentru anul curent se diminuează în 2023-2024 *la 137 unități*, din care același număr de *78* *unități vor funcționa* *cu personalitate juridică* și *59 vor fi structuri arondate acestora, față de cele 63 de structuri existente în 2022-2023.* La acestea se adaugă *creșele nearondate unei unități de învățământ* (1 creșă cu personalitate juridică, având 4 structuri arondate)*.*

În ceea ce priveșteunitățile de învățământ preuniversitar particular, numărul acestora rămâne neschimbat și pentru anul școlar următor: *2 unități de învățământ acreditate,* ambele având personalitate juridică.